Ek het daarop gereageer, maar ongelukkig is die verwysing na hierdie artikel wat ek verlede jaar vir Rooi Rose geskryf het, verwyder. Ek plaas dit graag hier omdat ek glo dat die pad na herstel in ons wereld baie meer in mans se hande rus as wat hulle besef. En daarom is ek so bly dat 60 000 mans na hierdie naweek kon terugkeer na hul gesinne en gemeenskappe om weer hul plekke in te neem.
Vandag ry ons in by ‘n karwasplek, tuindienste doen die tuin en TV pas die kinders op. Dit wat wel vir en saam met die kinders gedoen word, word meestal deur ma’s behartig.
Om die moderne pa te verstaan, moet mens eers die moderne man verstaan. Want ‘n goeie pa sien sy eie manlikheid in die regte perspektief.
Volgens Biddulph onderstreep die feminisme en die vordering wat vroue deesdae loopbaangewys maak die gebrek aan manlikheid onder ons mans en seuns. Hy meen ook dat die Westerse opvoedkundige stelsel nie werklik die behoeftes van veral seuns in ons samelewing aanspreek nie.
Wanneer so man trou, word die bose siklus voortgesit. Hy word nie ‘n mentor-pa vir sy kinders nie, en is ook nie sy vrou se ware vriend nie. Dan neem seks die plek van ware intimiteit. Wat ons eintlik nodig het om ons mans en seuns te leer, meen Biddulph, is liefde.
· Jou dogter gaan waarskynlik met ‘n man soos haar pa trou. Wat jy vir jou dogter in ‘n huwelik begeer, moet jy in ‘n huwelik aan haar ma doen.